

ΕΛΛΗΝΙΚΗ ΔΗΜΟΚΡΑΤΙΑ

**ΠΑΝΕΠΙΣΤΗΜΙΟ ΙΩΑΝΝΙΝΩΝ**

ΠΡΥΤΑΝΕΙΑ

**ΔΕΛΤΙΟ ΤΥΠΟΥ**

Η Πρυτανεία του Πανεπιστημίου Ιωαννίνων βρίσκεται στην ευχάριστη θέση να ανακοινώσει σημαντικές επιτυχίες των φοιτητριών (-των) του Πανεπιστημίου Ιωαννίνων στα Πανελλήνια Φοιτητικά Πρωταθλήματα Σκοποβολής και Στίβου, που διοργανώθηκαν 1/6/2017 από το ΤΕΙ Σερρών με την υποστήριξη της Επιτροπής Αθλητισμού Τριτοβάθμιας Εκπαίδευσης (Ε.Α.Τ.Ε.) του Υπουργείου Παιδείας, Έρευνας και Θρησκευμάτων.

Συγκεκριμένα, δύο εκπρόσωποι της ομάδας Σκοποβολής του Πανεπιστημίου Ιωαννίνων, η κα Κατερίνα Βέλλια, 4ετής φοιτήτρια του Τμήματος Χημείας, κατέλαβε την 3η θέση στο Αεροβόλο πιστόλι Φοιτητριών και ο κ. Νικόλαος Τηλκερίδης, 1ετής του Τμήματος Φυσικής, κατέλαβε την 3η θέση στο Αεροβόλο πιστόλι Φοιτητών. Στο αγώνισμα του Στίβου στον ακοντισμό φοιτητών ο κ. Παρασκευάς Χατζηπαρασκευαΐδης, 1ετής του Τμήματος Μηχανικών Ηλεκτρονικών Υπολογιστών και Πληροφορικής, κατέλαβε την 3η θέση με επίδοση 51.74μ. και ο ακούραστος κ. Γιώργος Πέτσης, Μεταπτυχιακός του Τμήματος Χημείας, κατετάγη 4ος στα 5000μ με χρόνο 17.24.07 και κατέλαβε επίσης 4η  θέση στα 1500μ με 4.49.02. Συνοδός της αποστολής ήταν ο ΕΕΠ - Φυσικής Αγωγής Δρ. Αντώνης Τοσουνίδης.

Οι Πρυτανικές Αρχές του Πανεπιστημίου Ιωαννίνων εκφράζουν τα θερμά τους συγχαρητήρια και εύχονται ανάλογες επιτυχίες στο μέλλον.

 Ιωάννινα, 19 Ιουνίου 2017

Από την Πρυτανεία

------------------------------------------------------------------

Πανεπιστημιούπολη Ιωαννίνων, 451 10 Ιωάννινα

Πληροφορίες: Γραμματεία Πρυτανείας

Τηλ.: 26510-07446, Fax: 26510 07200

e-mail: prytania@cc.uoi.gr